અત્યાર સુધી વરુણ ધવન, સિદ્ધાર્થ મલ્હોત્રા, રણદીપ હુડા અને અર્જુન કપૂર સાથે કામ કરી ચુકેલા આલિયા ભટ્ટ હવે શાહિદ કપૂર સાથે જોડી બનાવવા જઈ રહ્યાં છે. નિર્માતા-દિગ્દર્શક વિકાસ બહલની ફિલ્મ શાનદારમાં આલિયા શાહિદ સાથે ચમકવા જઈ રહ્યાં છે અને તે અંગે ઉત્સાહિત આલિયાએ ખુલાસો કર્યો - હું શાહિદ કપૂરની ખૂબ મોટી ફૅન છું. હું 11 વર્ષની હોઇશ કે જ્યારે હું ગેઇટી-ગૅલેક્સી (મુંબઈ) સિનેમા ઘરે શાહિદની ફિલ્મ ઇશ્ક વિશ્ક જોવા ગઈ હતી. હું ત્યારથી જ તેમની પ્રશંસક છું. તેઓ ઉમ્દા અભિનેતા છે અને મેં સાંભળ્યુ છે કે તેઓ ખૂબ કો-ઑપરેટિવ પણ છે.